அலி ஜாபர்

அலி ஜாபர் (Ali Zafar) பாக்கித்தானைச் சேர்ந்த பாடகரும், பாடலாசிரியரும், வடிவழகரும், நடிகரும், தயாரிப்பாளரும்,திரைக்கதை ஆசிரியரும் மற்றும் ஓவியரும் ஆவார். பிரபல இசைக்கலைஞராக மாறுவதற்கு முன்பு ஜாபர் பாக்கித்தான் தொலைக்காட்சியில் நிகழ்ச்சிகளில் பங்கேற்று வந்தார். பின்னர் பாலிவுட்டில் அறிமுகமானார். இவரது வெற்றி பல பாக்கித்தான் நடிகர்களை பாலிவுட் திரைப்படங்களில் நடிக்க வழிவகுத்தது. இவர் ஐந்து லக்ஸ் ஸ்டைல் விருதுகளையும் பிலிம்பேர் விருது பரிந்துரைகளையும் பெற்றுள்ளார்.

ஜாபர் ஒரு இசையமைப்பாளராக தனது வாழ்க்கையைத் தொடங்கினார். ஹூகா பானி என்ற தனது முதல் பாடல் தொகுப்பில் இடம்பெற்ற "சன்னோ" என்ற பாடல் மூலம் பிரபலமடைந்தார். இது உலகளவில் ஐந்து மில்லியனுக்கும் அதிகமான பிரதிகள் விற்றது. "சன்னோ" மிகப்பெரிய வெற்றியைப் பெற்றது. பல இசை தரவரிசையில் முதலிடத்தைப் பிடித்தது. சிறந்த இசைத் தொகுப்பு மற்றும் சிறந்தக் கலைஞருக்கான பல விருதுகளைப் பெற்றது. இப்படத்தில் இவரது நடிப்பு விமர்சன ரீதியான பாராட்டைப் பெற்றது. மேலும், பிலிம்பேர் உட்பட சிறந்த ஆண் அறிமுகப் பிரிவில் பல பரிந்துரைகளைப் பெற்றது. பின்னர் மேரே பிரதர் கி துல்ஹான், சாஷ்மே படூர், மற்றும் டியர் ஜிந்தகி உள்ளிட்ட பல படங்களிலும் நடித்தார்.

இவரது நடிப்பு மற்றும் பாடும் வாழ்க்கையுடன், ஜாபர் சுற்றுப்பயணங்கள், இசை நிகழ்ச்சிகள் மற்றும் மேடை நிகழ்ச்சிகளில் பங்கேற்கிறார். மனிதாபிமானப் பணிகளில் தீவிரமாக உள்ளார். ஈஸ்டர்ன் ஐ என்ற பிரித்தானியச் செய்தித்தாளின் உலகளாவிய கருத்துக் கணிப்பின் அடிப்படையில் 2013 ஆம் ஆண்டில், ஜாபர் "கிரகத்தின் கவர்ச்சியான ஆசிய மனிதர்" என்று தேர்ந்தெடுக்கப்பட்டார்.

 ஆரம்பகால வாழ்க்கை 

அலி ஜாபர் 1980 மே 18 அன்று பாக்கித்தானிலுள்ள பஞ்சாபியின் லாகூரில் ஒரு பஞ்சாபி குடும்பத்தில் பிறந்தார். இவரது பெற்றோர்களான முகமது ஜாபருல்லா மற்றும் கன்வால் அமீன் ஆகியோர் பஞ்சாப் பல்கலைக்கழகத்தில் பேராசிரியர்களாக இருந்தனர். இவருக்கு ஜெய்ன் மற்றும் தான்யால் என்ற இரண்டு சகோதரர்கள் உள்ளனர்.Usman Ghafoor (7 October 2018), "Ali Zafar’s brother Danyal poised for stardom", கல்ப் நியூஸ். Retrieved 21 October 2018. ஜாபர் தனது ஆரம்பக் கல்வியை சி.ஏ.ஏ பொதுப் பள்ளியில் பயின்றார். இலாகூர் அரசு கல்லூரி மற்றும் தேசிய கலைக் கல்லூரியில் பட்டம் பெற்றார்.

 தொழில் 
ஜாபர் இலாகூரில் உள்ள பேர்ல் கான்டினென்டல் விடுதியில் வரிவடிவ கலைஞராக தனது வாழ்க்கையைத் தொடங்கினார். பின்னர் தொலைக்காட்சித் தொடர்களில் நடிக்கத் தொடங்கினார். கொலேஜ் ஜீன்ஸ், காஞ்ச் கே பர் மற்றும் லாண்டா பஜார் ஆகிய நாடகத் தொடர்களில் நடித்து தொலைக்காட்சி நடிகராக அறிமுகமானார்.

 சொந்த வாழ்க்கை 
இந்திய நடிகர் அமீர்கானின் தொலைதூர உறவினரான ஆயிஷா பஸ்லியை ஜாபர் 2009 ஜூலை 28 அன்று பாக்கித்தானின் இலாகூரில் மணந்தார்.  இவர்களுக்கு 2010 இல் ஒரு மகனும், 2015 இல் ஒரு மகளும் பிறந்தனர். இவரது மைத்துனர் உமைர் பஸ்லி  2016 இல் வெளிவந்து திரையரங்க வசூலில் வெற்றி பெற்ற சயா இ குடா இ சுல்ஜலால்  என்ற படத்தின் இயக்குநர் ஆவார்.Minahil Qasim (12 March 2017), "The director’s cut: Saya-e-Khuda-e-Zuljilal", தி எக்சுபிரசு திரிப்யூன். Retrieved 22 June 2018.

 மேற்கோள்கள் 

வெளி இணைப்புகள்




பகுப்பு:பாக்கித்தான் பாடகர்கள்
பகுப்பு:பஞ்சாப் நபர்கள்
பகுப்பு:பாக்கித்தானிய திரைப்பட நடிகர்கள்
பகுப்பு:வாழும் மக்கள்
பகுப்பு:இந்தித் திரைப்பட நடிகர்கள்
பகுப்பு:1980 பிறப்புகள்